Scandal la meciul FCSB - Dinamo. Fanii FCSB, puși să își scrie numele pe spatele fiecărui bilet
Scandal înainte de derby-ul FCSB-Dinamo. Suporterii FCSB au fost la un pas de a nu putea participa la meciul de pe Arena Națională. Asta după ce liderul galeriei, Gheorghe Mustață, a cumpărat 800 de bilete pe numele său, iar fanii roș-albaștrilor nu au fost lăsați să intre pe stadion. Situația s-a remediat după ce aceștia au fost puși de jandarmi să își treacă numele cu pixul pe spatele fiecărui bilet.